আগামী ৫ ফেব্রুয়ারি শুরু হতে চলেছে বিশ্ব বাংলা বাণিজ্য সম্মেলন

কলকাতা: তৃতীয়বার তৃণমূল সরকার ক্ষমতায় আসার পর থেকেই নিয়ম করে রাজ্যে শিল্প সম্মেলন করে আসছেন মুখ্যমন্ত্রী মমতা বন্দোপাধ্যায়। যার অনথা হচ্ছেনা এই বছরও। আগামী ৫ ফেব্রুয়ারি থেকে দুদিনের জন্য রাজ্যে শুরু হতে চলেছে বিশ্ব বাংলা বাণিজ্য সম্মেলন।

রাজ্যের তরফ থেকে আশা করা হচ্ছে, এই বাণিজ্য সম্মেলন থেকে প্রতিবছরের মত এই বছরও বড় বিনিয়োগ হতে চলেছে। উল্লেখ্য, বাণিজ্য সম্মেলনের প্রস্তুতি কয়েক মাস আগে থেকেই রাজ্যের তরফ থেকে শুরু হয়ে যায়। শুধুমাত্র তাই নয়, বাণিজ্য সম্মেলনের প্রস্তুতি সংক্রান্ত একাধিক বৈঠকও করেন মুখ্যমন্ত্রী মমতা বন্দ্যোপাধ্যায়। তাই নয়, বৈঠক থেকে খতিয়ে দেখা হয় গতবারের বাণিজ্য সম্মেলনের সমস্ত বিনিয়োগ প্রস্তাব কতদূর কাজ এগিয়েছে সেই সমস্ত বিষয়ও।

আরও পড়ুন: একই দিনে বইমেলা, সরস্বতী পুজো-পরম প্রাপ্তি চুটিয়ে উপভোগ ছাত্র ছাত্রীদের

সূত্রের খবর, আইটিসি ইনফোটেক এই সম্মেলন থেকে রাজ্যে আর্টিফিশিয়াল ইন্টেলিজেন্স (AI) হাব তৈরির ঘোষণা করতে পারে। এমএসএমইর পাশাপাশি ভারী শিল্প কারখানা, পর্যটন, বস্ত্র এবং চর্ম শিল্পের বিনিয়োগে বিশেষ গুরুত্ব দেওয়া হবে বলে মনে করা হচ্ছে। শুধুমাত্র তাই নয়, শিল্পস্থাপনে রাজ্যের পরিত্যক্ত জমিগুলিকে কীভাবে কাজে লাগানো যায় সেই বিষয়ে সুস্পষ্ট পরিকল্পনা নেওয়া হচ্ছে বলে জানা যাচ্ছে।

এবছরের বিশ্ব বাংলা বাণিজ্য সম্মেলনের তরফ থেকে বিশেষ গুরুত্ব দেওয়া হচ্ছে উৎপাদন এবং শিল্প, অ্যাডভান্সড ম্যানুফ্যাকচারিং, সার্কুলার ইকোনমি, প্রাকৃতিক সম্পদ ও প্রতিরক্ষা উৎপাদন, কৃষি, আন্তর্জাতিক বাণিজ্য ও লজিস্টিকস, পর্যটন, জ্ঞানভিত্তিক অর্থনীতি (IT ও ITES সহ), স্বাস্থ্য, স্বাস্থ্য শিক্ষা ও পরিকাঠামো, শিক্ষা, সৃজনশীল অর্থনীতি ও চলচ্চিত্র শিল্প-সহ বিভিন্ন ক্ষেত্র।

দেখুন অন্য খবর